શિન્ડલરના બાતમીદારોની એ વાત સાવ ખોટી પણ ન હતી, કે ઓસ્વિટ્ઝમાં ફસાયેલી શિન્ડલરની સ્ત્રીઓ પોતાનું ઔદ્યોગિક મુલ્ય ગૂમાવી બેઠી હતી. ઇન્સ્પેક્શનના સમયે મિલા ફેફરબર્ગ, હેલન હર્ષ અને તેની બહેન પણ મરડાના દુખાવાને કારણે બેવડ વળી જતી હતી હતી. શ્રીમતી ડ્રેસનરને તો સાવ પાતળો સૂપ પી શકે એટલી ભૂખ પણ લાગતી ન હતી. ડેંકા ઇચ્છતી હતી, કે તેની માતા ભલે થોડો સુપ પીએ, પરંતુ તેનાથી તેને થોડી-ઘણી હૂફ તો પહોંચે! અને તે છતાં પોતાની માતાને એ પરાણે થોડોક સૂપ પણ પાઈ શકતી ન હતી! થોડા સમયમાં જ એ ‘મુસલમાન’ બની જશે એ નિશ્ચિત હતું! મુસ્લિમ દેશોમાં સ્ત્રીઓની હાલત દર્શાવતા ન્યૂઝરીલને કારણે આ શબ્દ, છાવણીમાં રહેતા ભૂખ ગૂમાવી બેઠેલા અને જીવતા-મરેલા માણસો વચ્ચેની ભેદરેખા પાર કરી ચૂક્યા હોય એવા કેદીઓ માટે આ શબ્દ અપમાનજનક રીતે વપરાતો હતો.